Старац (Милета Јакшић)
Веју ли лептири
Са шумског дрвећа̑? —
Храсту лишће пада
С полунагих плећа̑;
Још јесења птица каткад
Дође у шуму —
Не варај се, јадно дрвце,
Ето, снег је ту.

Врх нас бура пређе,
Оголити теме —
Камо власи, младост?
Пожњело их време.
И опет би заиграо
Чича у колу —
Осврни се, јадни старче,
Покров ти је ту.

Извор 
1895. Бранково коло за забаву, поуку и књижевност. Година -{I}-, број 20, стр. 609.

Милета Јакшић